|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,** **správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 04  F: +381 21 557 074; 456 986 adrian.borka@vojvodina.gov.rs <http://185.166.125.155/konkursi/> |
|  | ČÍSLO: 000118608 2024 09427 005 001 000 001 | DÁTUM: 29.01.2024 |

Podľa článku 7 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikultúrnosti a tolerancie (Úradný vestník APV č. 8/2019) v súvislosti s článkami 11, 12, 23 odsek 4, 25 a 26 Pokrajinského parlamentného uznesenia o rozpočte Autonómnej pokrajiny Vojvodiny na rok 2024 (Úradný vestník APV číslo 45/2023) a článku 37 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014‒ iné uznesenie, 37/2016, 29/2017, 24/2019, 66/2020 a 38/2021), článku 6 Nariadenia o fondoch na podporu programov alebo chýbajúcej časti prostriedkov na financovanie programov verejného záujmu realizovaných združeniami (vestník Službeni glasnik RS, č. 16/2018) a článku 3 Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie v Autonómnej pokrajine Vojvodine (Úradný vestník APV, číslo 7/2023) Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát), vypísal

**VEREJNÝ SÚBEH NA SPOLUFINANCOVANIE PROGRAMOV A PROJEKTOV USMERNENÝCH NA**

**ZLEPŠENIE PRÁV NÁRODNOSTNÝCH MENŠÍN – NÁRODNOSTNÝCH SPOLOČENSTIEV V AP VOJVODINE V ROKU 2024**

**I. VŠEOBECNÉ PODMIENKY SÚBEHU**

Verejný súbeh sa vypisuje pre programy a projekty združení, fondov a nadácií (ďalej len: žiadateľ) zamerané na uplatňovanie práv národnostných menšín – národných spoločenstiev z územia Autonómnej pokrajiny Vojvodiny v roku 2024.

**II. ROZVRHNUTIE PROSTRIEDKOV**

Verejný súbeh je vypísaný na celkovú sumu **33 000 000,00 dinárov** pre národnostné menšiny – národnostné spoločenstvá:

|  |  |
| --- | --- |
| Maďarská národnostná menšina – národnostné spoločenstvo | 15 450 000,00 dinárov |
| Rómska národnostná menšina – národnostné spoločenstvo | 3 350 000,00 dinárov |
| Chorvátska národnostná menšina – národnostné spoločenstvo | 3 200 000,00 dinárov |
| Slovenská národnostná menšina – národnostné spoločenstvo | 3 200 000,00 dinárov |
| Rumunská národnostná menšina – národnostné spoločenstvo | 2 350 000,00 dinárov |
| Rusínska národnostná menšina – národnostné spoločenstvo | 1 200 000,00 dinárov |
| Bunjevská národnostná menšina – národnostné spoločenstvo | 1 050 000,00 dinárov |
| Macedónska národnostná menšina – národnostné spoločenstvo | 660 000,00 dinárov |
| Ukrajinská národnostná menšina – národnostné spoločenstvo | 410 000,00 dinárov |
| Nemecká národnostná menšina – národnostné spoločenstvo | 300 000,00 dinárov |
| Česká národnostná menšina – národnostné spoločenstvo | 130 000,00 dinárov |
| Čiernohorská národnostná menšina – národnostné spoločenstvo | 600 000,00 dinárov |
| Iné národnostné menšiny – národnostné spoločenstvá | 1 100 000,00 dinárov |

**III. VŠEOBECNÉ PODMIENKY SÚBEHU:**

* Na verejný súbeh o pridelenie rozpočtových prostriedkov sekretariátu sa môžu uchádzať iba uchádzači so sídlom na území AP Vojvodiny, ktorí sa v rámci svojej činnosti venujú zlepšovaniu práv a postavenia príslušníkov menšinových spoločenstiev na území AP Vojvodiny ako oblasť verejného záujmu pre AP Vojvodinu.
* Na verejný súbeh sa nemôžu uchádzať priami a nepriami používatelia rozpočtu, obchodné spoločnosti a národnostné rady národnostných menšín.
* Súbehovú dokumentáciu je možné prebrať od **29. 1. 2024** v priestoroch sekretariátu alebo stiahnuť z internetovej stránky sekretariátu [www.puma.vojvodina.gov.rs](http://www.puma.vojvodina.gov.rs)
* Lehota podávania prihlášok je **23. 2. 2024.**
* Vo verejnom súbehu sa prideľujú finančné prostriedky na programy a projekty žiadateľov zamerané na realizáciu práv národnostných menšín – národnostných spoločenstiev v AP Vojvodine a najmä na:
* uchovávanie a pestovanie jazykov, ľudových zvykov a starých remesiel;
* ochranu a prezentáciu folklórneho dedičstva;
* vytváranie podmienok pre rozvoj kultúry, vedy a umenia;
* pestovanie a podporu ľudovej tvorby;
* prezentáciu kultúrneho majetku mimoriadneho významu;
* literárnu, dramatickú, javiskovú, hudobnú a umeleckú tvorivosť, pamätníky, festivaly, jubilejné prejavy, kolónie umenia, tábory podporujúce toleranciu a práva národnostných menšín – národnostných spoločenstiev;
* konferencie, turnaje, zhromaždenia a pod. na podporu tolerancie a práv národnostných menšín – národnostných spoločenstiev;
* starostlivosť a rozvoj ochotníctva, hosťovanie súborov;
* spoluprácu s materskými krajinami a iné formy spolupráce;
* projekty týkajúce sa rozvoja, zachovania a pestovania ducha medzinárodnotnej tolerancie medzi mladými ľuďmi;
* zlepšenie produkcie a produkciu televíznych a rozhlasových programov, internetových prezentácií, iných foriem elektronických prezentácií, tlačových reklamných aktivít, aktivít v oblasti tlačových médií a iných foriem mediálnych aktivít;
* Sekretariát podľa súbehu spolufinancuje výlučne aktivity, ktoré sú realizované v období odo dňa vypísania súbehu do 31. 12. 2024 na území AP Vojvodiny.

Verejný súbeh sa uverejňuje v Úradnom vestníku Autonómnej pokrajiny Vojvodiny v jednom z verejnoprávnych prostriedkov, ktorý pokrýva celé územie APV a na internetovej stránke sekretariátu, ako aj na portáli e-Správa v srbskom jazyku a v jazyku národnostnej menšiny, ktorý je úradne používaný v Autonómnej pokrajine Vojvodine.

**IV. SPÔSOB PODÁVANIA PRIHLÁŠKY**

* Prihláška na verejný súbeh (výhradne na vyplnenej prihláške, v srbskom jazyku alebo v jazyku národnostnej menšiny, ktorý sa úradne používa v AP Vojvodine, v jednom vyhotovení) sa podáva v listinnej podobe v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21000 NOVÝ SAD** s označením na lícnej strany obálky: **„PRIHLÁŠKA NA VEREJNÝ SÚBEH NA SPOLUFINANCOVANIE PROGRAMOV A PROJEKTOV ZAMERANÝCH NA ZLEPŠENIE PRÁV NÁRODNOSTNÝCH MENŠÍN – NÁRODNOSTNÝCH SPOLOČENSTIEV V AP VOJVODINE V ROKU 2024** poštou alebo osobne na podateľni pokrajinských orgánov správy (na uvedenú adresu) v čase od 9. do14. hodiny. Prihlášky podané osobne alebo poštou je potrebné podať aj elektronicky v naskenovanom PDF formáte, ako aj vo word formáte, prostredníctvom aplikácie sekretariátu <http://185.166.125.155/konkursi/> výberom príslušného verejného súbehu, ktorého sa prihláška týka.

**V. ĎALŠIE OZNÁMENIA O SÚBEHU**

* Počet prihlášok/projektov, ktoré môže podať jeden žiadateľ, nie je obmedzený. V prípade viacerých prihlášok/projektov jedného žiadateľa je potrebné zaslať každý projekt toho istého žiadateľa ako samostatnú zásielku, t. j. pre každý projekt sa podáva samostatná žiadosť a samostatný naskenovaný dokument (adresovaný na meno žiadateľa).
* Uchádzači sa môžu s rovnakým projektom prihlásiť len na jeden súbeh na spolufinancovanie projektov vyhlásených sekretariátom.
* Sekretariát si vyhradzuje právo požadovať od žiadateľa dodatočnú dokumentáciu a informácie, resp. určiť splnenie dodatočných podmienok na pridelenie finančných prostriedkov.
* Po získaní stanoviska národnostných rád a na základe odôvodneného návrhu súbehovej komisie pokrajinský tajomník rozhodne o pridelení finančných prostriedkov, ktoré rozhodnutie bude zverejnené na webovej stránke sekretariátu a na portáli E-Správa.
* Uchádzač, ktorému budú pridelené finančné prostriedky v rámci verejného súbehu, je povinný najneskôr do 1. 6. 2024 poskytnúť sekretariátu informácie o osobitnom účelovom podúčte zriadenom na Správe trezoru.

Ďalšie informácie o verejnom súbehu možno dostať na sekretariáte na tel. č. 021/ 487 4608, prostredníctvom e-mailu adrian.borka@vojvodina.gov.rs alebo webovej stránky sekretariátu www.puma.vojvodina.gov.rs.

Pokrajinský tajomník

Zsolt Szakállas v. r.